***31 ianuarie 2019***

**INFORMARE DE PRESĂ**


**Sesiunea pentru finanțarea modernizării și dezvoltării capacităților de procesare a produselor agricole a fost prelungită**

Agenţia pentru Finanţarea Investiţiilor Rurale anunţă faptul că **primirea cererilor de finanțare pentru componenta „Crearea de noi unități de procesare a produselor agricole” s-a încheiat,** conform anunțului inițial, în data de 31 ianuarie 2019, ora 16.00, deși dintr-o regretabilă eroare a sistemului informatic, pe pagina web AFIR au apărut ca fiind prelungite ambele componente, atât crearea, cât și modernizarea unităților de procesare.

Pe această cale, vă anunţăm însă **prelungirea sesiunii de depunere a proiectelor pentru componenta**  „**Dezvoltarea și modernizarea unor capacități de procesare și de comercializare a produselor agricole” (modernizare)** din cadrul **Submăsurii 4.2 - Investiții pentru procesarea/ marketingul produselor agricole**, aria de aplicabilitate – național, inclusiv teritoriul ITI - Delta Dunării din Programul Național de Dezvoltare Rurală 2014 – 2020 (PNDR).

Prelungirea termenului de depunere a fost făcută în urma deciziei Autorității de Management pentru PNDR, proiectele care vizează această componentă putând fi depuse până în data de **28 februarie 2019, ora 16.00.**

Această hotărâre a fost luată în urma solicitărilor mai multor potențiali beneficiari, fiind vorba de proiecte cu o complexitate deosebită care necesită un timp suplimentar pentru întocmirea documentației.

[FB-f-Logo__blue_50](https://www.facebook.com/afir.romania.oficial)[YouTube-social-icon_red_48px](https://www.youtube.com/user/InfoAgriCultura)[](https://twitter.com/AFIR_Romania)**AFIR – Direcția Relații Publice, Biroul de Presă**

**004 031 860 27 24/ 59;** [**birou.presa@afir.info**](mailto:birou.presa@afir.info)**;** [**www.afir.info**](http://www.afir.info)